P6_TA(2007)0068

Enintään kahdentoista kuukauden ikäisten nautaeläinten lihan myynti *

Euroopan parlamentin lainsäädäntöpäätöslauselma 14. maaliskuuta 2007 ehdotuksesta neuvoston asetukseksi enintään kahdentoista kuukauden ikäisistä nautaeläimistä peräisin olevan lihan kaupan pitämisestä (KOM(2006)0487 — C6-0330/2006 — 2006/0162(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2006)0487) [1],

- ottaa huomioon EY:n perustamissopimuksen 37 artiklan 2 kohdan, jonka mukaisesti neuvosto on kuullut parlamenttia (C6-0330/2006),

- ottaa huomioon työjärjestyksen 51 artiklan,

- ottaa huomioon maatalouden ja maaseudun kehittämisen valiokunnan mietinnön (A6-0006/2007);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 5 kappale

(5) Yhteismarkkinoiden toiminnan parantamiseksi olisi enintään kahdentoista kuukauden ikäisten nautaeläinten lihan kaupan pitäminen järjestettävä niin avoimella tavalla kuin mahdollista. Näin myös vastaava tuotanto on mahdollista järjestää paremmin. Jotta tähän päästäisiin, on syytä täsmentää myyntinimikkeet, joita kullakin jäsenvaltioiden kielellä on käytettävä, kun enintään kahdentoista kuukauden ikäisten nautaeläinten lihaa pidetään kaupan. Näin parannetaan kuluttajien tiedonsaantia. | (5) Yhteismarkkinoiden toiminnan parantamiseksi olisi enintään kahdentoista kuukauden ikäisten nautaeläinten lihan kaupan pitäminen järjestettävä niin avoimella tavalla kuin mahdollista. Näin myös vastaava tuotanto on mahdollista järjestää paremmin. Jotta tähän päästäisiin, on syytä täsmentää myyntinimikkeet, joita kullakin jäsenvaltioiden kielellä on käytettävä, kun enintään kahdentoista kuukauden ikäisten nautaeläinten lihaa tai ihmisravinnoksi tarkoitettuja lihavalmisteita pidetään kaupan. Näin parannetaan kuluttajien tiedonsaantia. |

Tarkistus 2

Johdanto-osan 12 kappale

(12) On myös syytä säätää, että enintään kahdentoista kuukauden ikäisistä nautaeläimistä peräisin oleva liha on merkittävä niiden luokkaa vastaavalla kirjaintunnuksella ja teurastusikää koskevalla merkinnällä lihaan kiinnitettävässä päällys- merkinnässä. | (12) On myös syytä säätää, että enintään kahdentoista kuukauden ikäisistä nautaeläimistä peräisin oleva liha on merkittävä niiden luokkaa vastaavalla kirjaintunnuksella, myyntinimikkeellä ja teurastusikää koskevalla merkinnällä lihaan kiinnitettävässä päällysmerkinnässä. Kyseiset merkinnät olisi ilmoitettava myös kaikissa kaupallisissa asiakirjoissa. |

Tarkistus 3

Johdanto-osan 13 kappale

(13) Toimijoiden, jotka haluavat täydentää tässä asetuksessa säädettyjä myyntinimikkeitä muilla, vapaaehtoisesti annettavilla tiedoilla, on voitava tehdä sen nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 16 tai 17 artiklassa säädettyä menettelyä noudattaen. | (13) Toimijoiden, jotka haluavat täydentää tässä asetuksessa säädettyjä myyntinimikkeitä muilla, vapaaehtoisesti annettavilla tiedoilla, kuten rehutyyppi, olisi voitava tehdä sen nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 16 tai 17 artiklassa säädettyä menettelyä noudattaen. |

Tarkistus 4

Johdanto-osan 14 kappale

(14) Jotta voitaisiin taata päällysmerkinnöissä tämän asetuksen mukaisesti olevien tietojen moitteeton käyttö, on syytä säätää, että näiden tietojen todenperäisyyden takaavat tiedot rekisteröitäisiin kaikissa tuotannon ja kaupan pitämisen vaiheissa. | (14) Jotta voitaisiin taata päällysmerkinnöissä tämän asetuksen mukaisesti olevien tietojen moitteeton käyttö, on syytä säätää, että näiden tietojen todenperäisyyden takaavat tiedot rekisteröitäisiin kaikissa tuotannon ja kaupan pitämisen vaiheissa. Osaa kyseisistä tiedoista ei kuitenkaan tarvitse esittää siinä vaiheessa, kun tuote toimitetaan loppukuluttajalle. |

Tarkistus 5

Johdanto-osan 15 a kappale (uusi)

| (15 a) Jäsenvaltioiden olisi vahvistettava säännöt tämän asetuksen säännösten rikkomiseen sovellettavista seuraamuksista ja varmistettava, että ne pannaan täytäntöön. Seuraamusten olisi oltava oikeasuhteisia mutta riittävän varoittavia. Ne voisivat koskea kaikkea uudelleenmerkinnästä tai palauttamisesta täysimittaiseen hävittämiseen asti. |

Tarkistus 6

1 artiklan 1 kohdan 2 alakohta

Sitä sovelletaan enintään kahdentoista kuukauden ikäisistä nautaeläimistä peräisin olevaan lihaan, joka on tuotettu yhteisössä tai tuotu kolmansista maista. | Sitä sovelletaan enintään kahdentoista kuukauden ikäisistä, ... [2] jälkeen teurastetuista nautaeläimistä peräisin olevaan lihaan, joka on tuotettu yhteisössä tai tuotu kolmansista maista. |

Tarkistus 7

1 artiklan 2 kohta

2. Tämän asetuksen soveltaminen ei rajoita neuvoston asetuksen (ETY) N:o 1208/81 [3] säännösten soveltamista. | 2. Tämän asetuksen soveltaminen ei rajoita yhteisön täysikasvuisten nautaeläinten ruhojen luokitteluasteikosta 24 päivänä heinäkuuta 2006 annetun neuvoston asetuksen (EY) N:o 1183/2006 [4] säännösten soveltamista. |

Tarkistus 8

1 artiklan 3 kohta

3. Tätä asetusta ei sovelleta enintään kahdentoista kuukauden ikäisistä nautaeläimistä peräisin olevaan lihaan, jota koskeva suojattu alkuperänimitys tai maantieteellinen merkintä on rekisteröity asetuksen (EY) N:o 510/2006 7 artiklan mukaisesti. | 3. Tätä asetusta ei sovelleta enintään kahdentoista kuukauden ikäisistä nautaeläimistä peräisin olevaan lihaan, jota koskeva suojattu alkuperänimitys tai maantieteellinen merkintä rekisteröidään asetuksen (EY) N:o 510/2006 7 artiklan mukaisesti. |

Tarkistus 9

2 artikla

Tässä asetuksessa "lihalla" tarkoitetaan enintään kahdentoista kuukauden ikäisistä nautaeläimistä peräisin olevia ruhoja kokonaisuudessaan, luullista tai luutonta lihaa ja leikattuja tai leikkaamattomia muita eläimenosia, jotka tarjotaan tuoreena, pakastettuna tai jäädytettynä riippumatta siitä, onko ne kauppakunnostettu tai pakattu. | Tässä asetuksessa "lihalla" tarkoitetaan enintään kahdentoista kuukauden ikäisistä nautaeläimistä peräisin olevia ruhoja kokonaisuudessaan, luullista tai luutonta lihaa ja leikattuja tai leikkaamattomia muita ihmisravinnoksi tarkoitettuja eläimenosia, jotka tarjotaan tuoreena, pakastettuna tai jäädytettynä riippumatta siitä, onko ne kauppakunnostettu tai pakattu. Tämän asetuksen säännöksiä on sovellettava myös valmistettuihin, jalostettuihin tai keitettyihin tuotteisiin, jotka sisältävät lihaa. |

Tarkistus 10

3 artikla

Toimijoiden on jaettava teurastettaessa kaikki enintään kahdentoista kuukauden ikäiset nautaeläimet 8 artiklan 1 kohdassa tarkoitetun toimivaltaisen viranomaisen valvonnassa jompaankumpaan liitteessä I määritellyistä luokista. | Toimijoiden on jaettava teurastettaessa kaikki enintään kahdentoista kuukauden ikäiset nautaeläimet 8 artiklan 1 kohdassa tarkoitetun toimivaltaisen viranomaisen valvonnassa jompaankumpaan liitteessä I määritellyistä luokista. Jäsenvaltioiden on lisäksi toteutettava tarvittavat toimenpiteet säännöksen noudattamisen varmistamiseksi. |

Tarkistus 11

4 artiklan 1 kohdan 1 alakohta

1. Enintään kahdentoista kuukauden ikäisistä nautaeläimistä peräisin olevaa lihaa saa eri jäsenvaltioissa pitää kaupan ainoastaan liitteessä II luetelluilla, kullekin jäsenvaltiolle vahvistetuilla myyntinimikkeillä. | 1. Enintään kahdentoista kuukauden ikäisistä nautaeläimistä peräisin olevaa lihaa saa eri jäsenvaltioissa pitää kaupan ainoastaan liitteessä II luetelluilla, kullekin jäsenvaltiolle vahvistetuilla myyntinimikkeillä. Tämä nimike on ilmoitettava kaikissa kaupallisissa asiakirjoissa. |

Tarkistus 12

4 artiklan 2 a kohta (uusi)

| 2 a. Tätä asetusta sovelletaan yli kahdeksan kuukauden ikäisten nautaeläinten lihaan vain silloin kuin sitä pidetään kaupan muuna kuin "naudanlihana" (tai vastaavalla täysikasvuisen naudan lihaa tarkoittavalla termillä muilla yhteisön kielillä ilmaistuna). |

Tarkistus 13

5 artiklan 1 kohdan johdantokappale

1. Toimijoiden on ilmoitettava enintään kahdentoista kuukauden ikäisistä nautaeläimistä peräisin olevan lihan päällysmerkinnässä kaikissa tuotannon ja kaupan pitämisen vaiheissa seuraavat tiedot, sanotun kuitenkaan rajoittamatta Euroopan parlamentin ja neuvoston direktiivin 2000/13/EY 3 artiklan 1 kohdan ja asetuksen (EY) N:o 1760/2000 13, 14 ja 15 artiklan soveltamista: | 1. Toimijoiden on ilmoitettava enintään kahdentoista kuukauden ikäisistä nautaeläimistä peräisin olevan lihan päällysmerkinnässä seuraavat tiedot, sanotun kuitenkaan rajoittamatta Euroopan parlamentin ja neuvoston direktiivin 2000/13/EY 3 artiklan 1 kohdan ja asetuksen (EY) N:o 1760/2000 13, 14 ja 15 artiklan soveltamista: |

Tarkistus 14

5 artiklan 1 kohdan a alakohta

a)tämän asetuksen liitteessä I määritellyn luokan kirjain-tunnus; | (a)tämän asetuksen liitteessä I määritellyn luokan kirjaintunnus, tuotannon ja kaupan pitämisen kaikissa vaiheissa, paitsi siinä vaiheessa kun tuote toimitetaan loppu-kuluttajalle; |

Tarkistus 15

5 artiklan 1 kohdan b alakohta

b)myyntinimike tämän asetuksen 4 artiklan mukaisesti; | b)myyntinimike tämän asetuksen 4 artiklan mukaisesti kaikissa tuotannon ja kaupan pitämisen vaiheissa; |

Tarkistus 16

5 artiklan 1 a kohta (uusi)

| 1 a. Edellä 1 kohdan a, b ja c alakohdassa mainitut tiedot ilmoitetaan myös kaikissa kaupallisissa asiakirjoissa. |

Tarkistus 17

5 artiklan 2 kohdan 2 alakohta

Ne voivat olla säätämättä pakolliseksi 1 kohdan a alakohdassa tarkoitettujen tietojen ilmoittamista edellyttäen, että ostajan tiedonsaanti on varmistettu asianmukaisesti. | Poistetaan. |

Tarkistus 18

7 artiklan 2 kohdan a alakohta

a)eläinten tunnistenumero ja syntymäaika; | a)eläinten tunnistenumero ja syntymäaika ainoastaan teurastamojen tasolla; |

Tarkistus 19

8 artiklan 1 kohta

1. Jäsenvaltioiden on nimettävä ennen [ 1 päivää heinäkuuta 2007] toimivaltainen viranomainen tai toimivaltaiset viranomaiset, jotka vastaavat tämän asetuksen soveltamista koskevista tarkastuksista, ja annettava ne komissiolle tiedoksi. | 1. Jäsenvaltioiden on nimettävä ennen ... [5] toimivaltainen viranomainen tai toimivaltaiset viranomaiset, jotka vastaavat tämän asetuksen soveltamista koskevista virallisista tarkastuksista, ja annettava ne komissiolle tiedoksi. |

Tarkistus 20

9 a artikla (uusi)

| 9 a artikla Seuraamukset Jos tarkastuksissa käy ilmi, ettei tässä asetuksessa määriteltyjä edellytyksiä ole noudatettu, jäsenvaltioiden on päätettävä sovellettavista seuraamuksista. Seuraamusten on oltava tehokkaita, oikeasuhteisia ja varoittavia. Jäsenvaltiot ilmoittavat komissiolle näistä säännöksistä viimeistään ... [6] sekä niihin vaikuttavista myöhemmistä muutoksista viipymättä. |

Tarkistus 21

10 artiklan 2 kohta

2. Muutokset liitteisiin I ja II voidaan tehdä asetuksen (EY) N:o 1254/1999 43 artiklan 2 kohdassa tarkoitettua menettelyä noudattaen. | Poistetaan. |

Tarkistus 22

Liite I, A alakohta

A)Luokka X: nautaeläimet, joiden ikä on enintään kahdeksan kuukautta | A)Luokka V: nautaeläimet, joiden ikä on enintään kahdeksan kuukautta |

Luokan kirjaintunnus: X; | Luokan kirjaintunnus: V; |

Tarkistus 23

Liite I, B kohta

B)Luokka Y: nautaeläimet, joiden ikä on yli kahdeksan kuukautta mutta enintään kaksitoista kuukautta. | B)Luokka Z: nautaeläimet, joiden ikä on yli kahdeksan kuukautta mutta enintään kaksitoista kuukautta |

Luokan kirjaintunnus: Y | Luokan kirjaintunnus: Z |

Tarkistus 24

Liite II, A kohta, johdantokappale

A) Luokkaan X kuuluvista nautaeläimistä peräisin oleva liha: | A) Luokkaan V kuuluvista nautaeläimistä peräisin oleva liha: |

Tarkistus 25

Liite II, B kohta, johdantokappale

B) Luokkaan Y kuuluvista nautaeläimistä peräisin oleva liha: | B) Luokkaan Z kuuluvista nautaeläimistä peräisin oleva liha: |

[1] Ei vielä julkaistu virallisessa lehdessä.

[**] Tämän asetuksen voimaantulopäivä.

[3] EYVL L 123, 7.5.1981, s. 3.

[4] EUVL L 214, 4.8.2006, s. 1.

[*****] Tämän asetuksen voimaantulopäivä.

[******] 12 kuukautta tämän asetuksen voimaantulopäivästä.

--------------------------------------------------